**Doklady k žiadosti o obnovenie prechodného pobytu na účel zamestnania:**

K žiadosti o obnovenie prechodného pobytu na účel zamestnania je štátny príslušník tretej krajiny povinný predložiť:

1. jednu aktuálnu fotografiu s rozmermi 3 x 3,5 cm
2. platný cestovný doklad
3. **účel pobytu**

* ak ide o štátneho príslušníka tretej krajiny, ktorý žiada o obnovenie prechodného pobytu podľa § 23 ods. 1, účel pobytu preukáže predložením:

1. písomného prísľubu zamestnávateľa na prijatie štátneho príslušníka tretej krajiny do zamestnania alebo pracovnej zmluvy,
2. rozhodnutia o uznaní dokladu o vzdelaní štátneho príslušníka tretej krajiny alebo dokladu o požadovanom vzdelaní, ak ide o regulované povolanie, okrem základného vzdelania,

* ak ide o štátneho príslušníka tretej krajiny, ktorý žiada o obnovenie prechodného pobytu podľa § 23 ods. 2, účel pobytu preukáže predložením:
  + - 1. povolenia na zamestnanie alebo potvrdenia zamestnávateľa o tom, že štátny príslušník tretej krajiny má vykonávať činnosť, na ktorú sa povolenie   
         na zamestnanie nevyžaduje, alebo
      2. medzinárodnej zmluvy, ktorou je SR viazaná a ktorá ustanovuje, že na prijatie štátneho príslušníka tretej krajiny do zamestnania nie je potrebné povolenie   
         na zamestnanie,
* ak ide o štátneho príslušníka tretej krajiny, ktorý žiada o prechodný pobyt podľa § 23 ods. 4 (sezónne zamestnanie), účel pobytu preukáže predložením:

1. písomného prísľubu zamestnávateľa na prijatie štátneho príslušníka tretej krajiny do zamestnania, ktorý obsahuje náležitosti pracovnej zmluvy alebo

2. pracovnej zmluvy,

* ak ide o štátneho príslušníka tretej krajiny, ktorý žiada o prechodný pobyt podľa § 23 ods. 5 (ICT), skutočnosť, že ide o ICT preukáže predložením:

1. pracovnej zmluvy,

2. potvrdenia zamestnávateľa

* + - * o trvaní vnútropodnikového presunu a mieste hostiteľského subjektu so sídlom   
        na území SR,
      * o tom že štátny príslušník tretej krajiny nastupuje do funkcie riadiaceho pracovníka, odborníka alebo zamestnanca – stážistu v hostiteľskom subjekte   
        so sídlom na území SR,
      * o výške odmeny, ako aj o ostatných podmienkach zamestnávania, ktoré sa budú uplatňovať počas vnútropodnikového presunu a
      * o tom, že štátny príslušník tretej krajiny sa po ukončení vnútropodnikového presunu bude môcť presunúť späť do subjektu patriaceho k tomu istému zamestnávateľovi alebo k tej istej skupine zamestnávateľov, **ak tieto údaje neobsahuje pracovná zmluva** a

3. dokladu, ktorým preukáže, že hostiteľský subjekt so sídlom na území SR, u ktorého bude vykonávať zamestnanie, patrí k tomu istému zamestnávateľovi alebo k tej istej skupine zamestnávateľov, odkiaľ je na zamestnanie na územie SR vyslaný.

1. **finančné zabezpečenie pobytu**
2. potvrdenie zamestnávateľa o výške dohodnutej mzdy, alebo
3. potvrdenie o zostatku na účte vedenom v banke na meno štátneho príslušníka tretej krajiny.
4. **zabezpečenie ubytovania**

1. čestné vyhlásenie cudzinca o vlastníctve nehnuteľnosti,

2. nájomná zmluva s vlastníkom nehnuteľnosti a doklad preukazujúci oprávnenie na užívanie nehnuteľnosti, ak ide o nájomnú zmluvu s užívateľom nehnuteľnosti,

3. potvrdenie ubytovacieho zariadenia o poskytnutí ubytovania, alebo

4. čestné vyhlásenie fyzickej osoby alebo právnickej osoby o poskytnutí ubytovania cudzincovi na území SR a doklad preukazujúci oprávnenie na užívanie nehnuteľnosti, ak ide o čestné vyhlásenie užívateľa nehnuteľnosti.